CONTRA-IN FOS 

Butlletí Setmanal de Contra-Informació 


Número 353. Setmana del 30 de març al 5 d’abril de 2005 

En el (CERA) Cens Electoral de Residents Absents de Galiza (12% del cens total, igual a la població de Vigo i Pontevedra) hi ha un total de 5.000 persones mortes o retornades que voten normalment. M ajoritàriament aquests vots es decanten pel PP de M anuel Fraga. 


Lluita contra la Llei d'Estrangeria 


Culmina la mobilització iniciada al gener de 2004 amb la primera marxa contra aquests centres de reclusió 

2 d'abril: Jornada Europea contra els Centres d'Internament 


La lluita laboral de Miniwatt 


Fixat pel 28 d'abril al penal 4 el dia del judici ràpid 

Imputació de desordres públics als 
solidaris i solidàries amb M iniwatt 


Europa. - El 2 d'abril és un dia de lluita. Orga¬ 
nitzacions socials, sindicals i polítiques de tot 
Europa s'han adherit a ell en defensa dels drets 
de les persones immigrants. Per la llibertat de 
moviments i establiment, pels plens drets po¬ 
lítics i socials, pel tancament dels centres d'in¬ 
ternament i el final de les expulsions i 
deportacions, pels papers per atots. Aquestes 
seran les demandes de les manifestacions i 
accions que es realitzaran a França, Itàlia, 
Alemanya, Anglaterra, Grècia i altres països. 

A l'estat espanyol, les exigències se cen¬ 
traran en l'actual procés de regularització 
d'immigrants, posat en marxa pel Govern del 
PSO E. Un procés que cada vegada es mostra 
més com un autèntic engany que deixarà 
sense papers a centenars de milers d'immi¬ 
grants que ja viuen i treballen a Espanya. Hi 
haurà també marxes, assemblees i mani¬ 
festacions a València, Almeria, Badajoz, 
Madrid, Màlaga, i a Barcelona els immigrants 


ja han decidit iniciar un tancament. 

Les assemblees de comunitats fins ara real¬ 
itzades han confirmat començar el 2 d'abril, 
després de la manifestació que sortirà de 
Plaça Universitat, un tancament acompanyat 


d'una vaga de gana de caràcter indefinit en 
diferents locals cedits a l'efecte. 

Després del tancament realitzat els dies U 
12 i 13, el govern no ha modificat en cap punt 
els requisits del procés de Regularització, 


requisits, que impedeixen a moltes persones 
immigrants accedir als papers desitjats. En 
conseqüència,elsi lesimmigrantshan decid¬ 
it emprendre una lluita més dura i contun¬ 
dent, un tancament sense limitació en el 
temps, condicionat que el govern atengui les 
seves peticions. Aquesta lluita requereix del 
suport de tota la societat perquè són inter¬ 
essos de tota la societat els que estan en joc. 
Si els immigrants continuen sense papers, es 
veuran obligats a treballar en qualsevol 
condició i amb qualsevol salari, que és justa¬ 
ment el que persegueixen els empresaris a 
les mans dels quals el govern ha deixat la 
regularització d'immigrants. Però en aquest 
cas, seran les condicions de treball|feina de 
tots i totes els que seran cada vegada més 
precàries. El tancament i la lluita dels immi¬ 
grants és doncs la de tots i totes. 

Assemblea per la Regularització 
sense Condicions 29/ 3/ 05 


Barcelona.- El migdia del dimecres 23 sor¬ 
tien en llibertat sense fiança les 8 persones 
que quedaven detingudes arran del tall de la 
Gran Via realitzat el dia anterior en solidari¬ 
tat amb els treballadors i treballadores de 
M iniwatt en lluita; el mateix dia de la deten - 
ció ja va ser posada en llibertat una menor 
també detinguda pels mateixos fets. El jutjat 
n Q 9, en substitució del n Q 25 que és qui por¬ 
tarà la instrucció del cas, va prendre 
declaració als i les encausades i va decidir 
imputar-los un delicte de desordres públics, 
fixant pel proper 28 d'abril la data del judici, 
sobre el que decidirà el jutjat n Q 4. 

Durant tot el matí del dimecres 23 un cente¬ 
nar de persones van concentrar-se a les 
portes de jutjats en suport a les persones 
detingudes, entre les que s'hi trobava un 
nombrós grup de treballadors i trebal¬ 


ladores de Miniwatt. El mateix dia 23, a 
Vilafranca del Penedès, una setentena de 
persones va tallar durant 20 minuts la car¬ 
retera N-340 a l'alçada d'aquesta població 
en solidaritat amb els i les detingudes, con¬ 
tinuant posteriorment amb un cercavil·la 
pels carrers del poble. 

El Comitè d'Empresa assumia les detencions 
Per una altra banda, tot i que els mitjans ofi¬ 
cials de comunicació, fent-se ressó de les 
detencions, van remarcar que el Comitè 
d'Empresa de Miniwatt es desmarcava de 
l'acció solidària, el propi Comitè d'Empresa 
va fer públic el dijous 24 un comunicat en el 
que afirmava que cap portamveu autoritzat 
del propi comitè s'havia desvinculat de l'ac¬ 
ció i exigia el sobreseïment de la causa 
imputada als i les encausades. 

Contra-lnfos 29/ 3/ 05 


Cinc romanesos i un serbi esfuguen 
del Centre d'Internament d'Estrangers 
de Sangonera la Verda de M úrcia 

M urcia .- Sis ciutadans estrangers, cinc de nacionalitat romanesa i un serbi, van fugir, sobre 
les 0:45 hores del dilluns 28, del Centre d'Internament d'Estrangers ubicat a Sangonera la 
Verda de M úrcia. Els fugats van arrencar el marc i van serrar els barrots deia finestra d'una 
de les habitacions, accedint a l'exterior del recinte. Els interns fugats van ser N. A, 33 anys; 
P. L, 38 anys; M. 0,20 anys; E.R, 19 anys i C.B, de 30 anys, tots ells de nacionalitat romane¬ 
sa; i D.S, de 20 anys i nacionalitat sèrbia. Es trobaven internats per resolucions judicials, 
dels jutjats d'Alacant, Elx, Molina de Segura i Ciudad Real, pendents de complir la seva 
expulsió d'Espanya. Contra-lnfos 29/ 3/ 05 


La lluita del Poble Basc 


La il·legalització d'Aukera Guztiak 


Euskal Herria .- Els 16 magistrats del Tribunal Suprem van decidir, dil¬ 
luns passat, per unanimitat, anul·lar la candidatura de l'agrupació 
Aukera Guztiak (AG), ja que consideren que té vincles, tant personals 
com polítics (perquè persegueix els mateixos fins), amb la il.legalitza- 
da Batasuna. Aukera Guztiak (Totes les O pcions) pot ara presentar un 
recurs d'empara davant el Tribunal Constitucional, que hauràde pren¬ 
dre una decisió abans de l'id'abril, data en què arrenca la campanya 
electoral basca. Aquestes son algunes de les "proves" de la relació 
entre Aukera Guztiak i Batasuna, que presentaven respectivament el 
govern espanyol i la fiscalia i que han portat a la prohibició. De les 
persones que es presentaven a la candidatura es diu per exemple que 
Maria Goitiz és membre del sindicat LAB i que ha visitat presosd'ETA. 
LAB és un sindicat legal i visitar presos també és un acte legal, encara. 
De Marta Ulacía es diu que va ser candidata d'HB a les municipals de 
1983. Amb aquest argument a la mà caldria prohibir la candidatura 


sencera d'Aralar, per exemple, i fins i tot la del PN B. Gent com Txema 
Montero fa vint anys estaven a HB i ara estan al PNB. De Juan Carlos 
Subijana ens diu el fiscal que va participar el 2002 en una mani¬ 
festació a Baiona, contra la il·legalització de Batasuna, hem de recor¬ 
dar que aquesta manifestació es feia en territori francès i que era 
legal. D'Antonio Mujika diu que va posar 200.000 pessetes en un 
compte del BBVA el 1990 per a recolzar la campanya de Batasuna. 
Aquests són alguns dels "arguments jurídics" que permetran impedir 
la presència d'un grup de ciutadans en unes eleccions democràtiques. 
No s'hauria de poder il·legalitzar una candidatura per motius polítics, 
sinó estrictament per motius penals. Els presumptes arguments que 
haurien de demostrar la "continuïtat" entre Batasuna i Aukera 
Gutziak no s'aguanten drets. Però ésque ja no cal que ho facin perquè 
ningú no els reclama, més enllà de quatre protestes circumstancials. 

Contra-lnfos +Gara +Vilaweb 29/ 3/ 05 



Sortida des de les portes dels jutjats de Barcelona. 0 n un centenar de persones esperaven als i les detingudes per l'acció de M iniwatt. 






















OKUPACIÓ I CENTRES SOCIALS 


Un centenar de persones es concentra davant la 
immobiliària que amenaça la kasa de Portal Nou 


Vila de Gràcia.- "La concentració programada 
pel dimecres 23 a les ]fih, davant la oficina 
d'IN M ORIM A SL, ha estat un èxit.Tot i que l'as¬ 
sistència d'okupes no va ser massiva, la presèn¬ 
cia de nombrosos policies no van poder aturar 
el centenar de persones que van concentrar-se 
davant la immobiliària mafiosa. Van tallar la Via 
Augusta i van penjar algunes pancartes, es va 


fer soroll amb xiulets i cassoles, mentre altres 
persones empaperaven i pintaven l'entrada de 
l'edifici. Les persones que vivim a Portal Nou 
agraïm a tota la gent que ens ha donat suport i 
esperem que això només sigui el comença¬ 
ment d'una lluita en contra dels ardits mafio¬ 
sos de les immobiliàries que només pensen en 
enriquir-se per la força.'' Portal Nou 24/ 03/ 05 


L'Ajuntament de 
Sabadell desestima 
les al·legacions 
al desallotjament 
de Can Barba 

Sabadell/ Vallès Occidental.- El passat dime¬ 
cres 23 de març la junta de Govern de 
l'Ajuntament de Sabadell es reuní per discu¬ 
tir les al·legacions contra el desallotjament 
del CSA "Can Barba". A partir d'aquest 
moment la via administrativa ha quedat 
tancada. Ja només faltarà que el tripartit 
local ordeni el desallotjament violent a les 
forces d'ordre. Malgrat tot la qüestió feia 
temps que estava decidida "por real decre¬ 
to bostoniano". L'únic que queda és fer la 
penúltima escena de l'obra teatral. 

Doncs si els papers estan repartits els nostres 
papers estan clars. Continuar treballant en el 
projecte de "Can Barba", que no sols no ha 
parat en cap moment les activitats i tallers 
sinó que cada cop n'hi ha hagut més i amb 
major participació ciutadana. I continuar 
preparant la resistència per a quan vinguin a 
desallotjar-nos. Per altra banda, seguint amb 
el tarannà absolutista de la cort sabadellenca, 
dilluns ens van sorprendre de nou: han posat 
vuit multes de tràfic a un membre de l'Assem¬ 
blea d'Okupes perquè va dur el cotxe durant 
la manifestació en suport a "Can Barba" amb 
un megàfon. El cotxe que es va portar a la 
manifestació duia les matrícules tapades i en 
cap cas van ser identificats els conductors. 
Tanmateix, l'efectiva policia municipal 
sabadellenca ha buscat un cotxe que s'hi 
assemblés i li ha enviat un clar avís que aque¬ 
st reialme no respecta ni tolera la llibertat 
d'expressió si aquesta es contradiu amb el seu 
primer principi: "el ayuntamiento siempre 
tiene razón y en caso de duda volver a leer". 
L'ajuntament persegueix i reprimeix les per¬ 
sones i col·lectius que no combreguen amb 
les seves formes i idees i ho porta fent des de 
fa temps: a entitats a través de subvencions i 
locals, a treballadores municipals amb el lloc 
de treball, a joves a través de la violència poli- 
cial, etc. Aquest cop enstoca a nosaltres però 
no som els primers ni els últims que rebem i 
que sense que cap por respondrem i resis¬ 
tirem; com ja es va demostrar el passat 23 de 
gener amb la manifestació i dia a dia amb el 
projecte social. Can Barba 29/ 03/ 05 

Concentració a les portes d'Inmorima SL, acusada d'utilitzar màfies de matons per desallotjar. 


Intimidacions policials a Castelldefels 

Castelldefels/ Baix Llobregat.- El passat dijous 24 de Febrer, membres de l'Assemblea de 
Joves de Castelldefels van quedar per penjar cartells i pancartes per anunciar les "I Jornades 
contra l'especualció a Castelldefels". Una part del grup va penjar una pancarta a la plaça de 
l'estació al mateix temps que es penjaven cartells de propaganda dels actes (amb cinta 
adhesiva). Q uan quatre membres de l'assemblea es dirigien cap al cotxe, aparcat a l'aparca¬ 
ment de darrera de l'església per anar cap a un bar, van ser "assaltats" per dos policies de la 
guàrdia urbana vestits de paisà d'aquest Ajuntament, que tot seguit van cridar a dos cotx¬ 
es patrulla més. Van registrar tot el cotxe i les pertineces de dalt a baix amb l'excusa que 
estaven practicant una campanya contra els griffitis i pintades al carrer. Despres de l'escor¬ 
coll del cotxe i de les identificacions, van deixar-los anar dient que només havia estat una 
indentificació rutinària. Al cotxe hi duien cartells. També portaven tres esprais de color 
taronja fluorescent utilitzats per marcar el terra en obres i edificis... que per motius pro - 
fessionals un dels membres de l'assemblea portava dins del cotxe (cap pintada a tot el 
poble es pot fer amb un esprai d'aquestes característiques ja que només pinta si es col·loca 
de manera perpendicular al terra per el tipus de ruixador que utilitza). Quan crèiem que tot 
s'havia acabat aquí, com els mateixos agents de la policia van comunicar-los en aquell 
moment, el passat dia 9 de març han rebut una denúncia per penjar una pancarta amb una 
sanció administrativa (N Q expedient 000787/ 2005) que puja a 1200 euros (300 euros per 
cada membre de l'AJC identifcats). Assemblea de Joves de Castelldefels 17/ 03/ 05 


Butlletí setmanal 

Gontra-Infos 


tel: 93.442.62.53 

CORREU electrònic: 
«zitzania@sindominio.net» 


Defensa dels espais naturals 


El pla urbanístic pretén CONSTRUIR 550 HABITATGES QUE OBSTRUIRAN un corredor natural 

200 veins í veïnes de Torredembarra es manifesten 
per aturar la destrucció del paratge dels M untanyans 

En aquests moments la Generalitat es troba en procés de decisió al voltant del projecte 


Torredembarra/El Tarragonès.- El paratge 
dels M untanyans, d'unes 35 hectàrees de 
superfície (uns 70 camps de futbol), en aque¬ 
sts moments és l'única platja natural prote¬ 
gida amb dunes i aiguamolls que hi ha entre 
el Delta del Llobregat i el Delta de l'Ebre. Un 
projecte urbanístic de construcció de 550 
habitatges posa en seriós perill aquest patri¬ 
moni natural, així com la seva intercomuni- 
cació faunística amb les àrees del prelitoral 
tarragoní. Evitar la destrucció ecològica de 
la zona és la principal finalitat de la 
Plataforma Salvem Muntanyans, que aquest 
dissabte 26 de març va convocar una mani¬ 


festació al centre de la població de 
Torredembarra. Volen aprofitar aquestes 
setmanes d'impàs en que la Generalitat ha 
aturat momentàniament el projecte per tal 
de fer pressió social. 

Marxa animada i reivindicativa 
Unes dues-centes persones es varen congre¬ 
gar a mitja tarda a la plaça de l'ajuntament, 
on hi havia instal·lat un txiringo amb plànols, 
samarretes reivindicatives i fulls de recollida 
de signatures. Hi havia famílies senceres, avis 
i gent jove. Durant tot el recorregut es van 
cridar lemes en contra de la Generalitat, el 
tripartit i els negocis immobiliaris de les 


grans empreses constructores i cimenteres. 
A samarretes i pancartes, enmig de xiulets i 
tocs de cassola, es podeu veure el simbol de 
la defensa de M untanyans, una sargantana 
autòctona de la zona. Es va arribar a les 
portes del consistori de Torredembarra i la 
gent es va congregar davant de l'edifici, on es 
va llegir el manifest. Van exigir la paral¬ 
ització immediata del Pla M untanyans II i la 
recuperació del connector biològic. Podeu 
adherirvos al manifest en defensa de 
Muntanyansamb un mail a: 

<salvemmuntanyans@yahoo.es> 
Salvem M untanyans +Contra-lnfos 28/ 3/ 05 


Un altre incendi a Collserola a la zona afectada pel Pla Caufec 

Tres incendis provocats al Delta del Llobregat 


Baix Llobregat.- En només tres dies s'han pro- 
duit tres incendis al Delta del Llobregat i 
amb tota seguretat tots tres provocats 
segons declaracions dels propis bombers. El 
primer es va produir el dissabte dia 5 de 
març a la zona de ca l'Arana al Prat afectant 
només una hectàrea de canyissars per la ràp¬ 
ida actuació dels bombers. Els incendis del 
dimarts vuit es van originar amb gran inten¬ 
sitat i a dos focus diferents a la mateixa hora, 
prop de les dotze del migdia. El més 
destructiu va afectar més de 14 hectàrees a 
la zona del camí dels Uanassos junt a l'es¬ 
tany del Remolar, entre el braç de la Vidala i 
la riera de St.Climent, afectant bona part del 
bosc de ribera. El segon va afectar cinc hec¬ 
tàrees dels canyissars d'Els Reguerons, junt 
al Canal de la Murtra, zones suficientment 
separades entre si com per assegurar la 
intencionalitat dels mateixos. L'incendi ha 
afectat una zona boscosa d'eucaliptus, pins 
pinyers, pollancres, oms i tamarius, així com 
un prat d'espartina amb una de les millors 
zones d'orquidees del Delta i pràcticament 
únic a tot el territori, a més de canyissars i 
jonqueres. L'afectació a la fauna, particular¬ 
ment d'ocells que nidifiquen en aquesta 
zona, encara no s'ha pogut calcular. Col·lec¬ 
tius de la zona apunten cap al menyspreu que 
les autiritats de l'aeroport del Prat envers el 


S'incendia una zona de 
collserola propera a 
Esplugues del Llobregat 

Esplugues/ Baix Llobregat.- Un altre incen¬ 
di, sense que ens constin les causes, es va 
declarar el passat dissabte 19 de març a la 
vessant coneguda com a Font de la 
Mandra a la Serra de Collserola. El fet no 
passaria de simple anècdota si el mateix 
indret no hagués patit un incendi ja fa uns 
quants anys i fos l'emplaçament escollit 
per fer entrar la línia d'alta tensió que pre¬ 
veu el pla Caufec. Contra-lnfos 29/ 3/ 05 


medi natural que rodeja les instal·lacions i 
sobre el qual es vol projectar l'allargament de 
la polèmica tercera pista, i cap a les possibili¬ 
tats que pel negoci immobiliari representa 
aquell espai com a probables causants últims 
dels incendis. Algunes veus denuncien: "Hi ha 
massa sospitosos a qui apuntar com a cau¬ 
sants d'aquests incendis i segurament ningú 
ens ho acabarà dient mai, però aquesta situa¬ 
ció evidencia l'enorme vulnerabilitat d'un es¬ 
pai que ha estat venut als interesos econò¬ 
mics per part de les autoritats i en última ins¬ 
tància tots ells són culpables del que li succe¬ 
eix o li pugui succeir a aquest Delta tocat de 
mort per l'especulació i la corrupció política". 

Kasalprat.org 29/ 3/ 05 


Alliberament Animal 


Reivindicades dues accions en defensa dels animals 

Sabotejat a Tortosa un camió d'una 
empresa experimentadora amb animals 

Estat espanyol.- En els darrers quinze dies han arribat a la redacció dues reivindicacions de 
diferents accions realitzades contra la indústria càrnica i l'explotació animal. Per una banda, 
un camió d'UPS (empresa de missatgeria urgent que col·laboradora amb el laboratori de 
experimentació animal Huntingdon Life Sciences) va ser sabotejat a Tortosa, i un altre 
camió, aquest de transport de porcí, també va ser sabotejat amb pintades contra aquest 
tipus de vulneració de la dignitat mínima envers els animals. ALF + Contra-lnfos 29/ 3/ 05 
































En defensa de la Vall de l'Irati 


La Coordinadora d'Itoiz denuncia l'ocultació 
dels terratrèmols que s'estan produint a la zona 


Iruna.- La Coordinadora de Itoiz ha acusat a 
l'Institut Geogràfic Nacional i a la Xarxa 
Sísmica Espanyola d'"ocultar dades" sobre la 
incidència de més de 230 terratrèmols l'úl¬ 
tim any en l'àrea de l'embassament navarrès, 
en assegurar que no han fet públics alguns 
moviments que sí que apareixen en altres 
registres internacionals. L'advocat de la coor¬ 
dinadora José Luis Beaumont ha assegurat 
que prova també d'aquesta "ocultació" són 
les dades que apareixen en un informe de 
l'Institut Geogràfic N acional en el qual en els 
primers mesos, després de l'inici de l'ompli- 
ment de l'embassament, només constata dos 
moviments sísmics a la zona malgrat que 
"entre març i juliol de 2004 n'hi va haver set 
registrats, tot ells en fase molt primerenca 
del procés d'ompliment i dels que no es va 
informar davant de l'opinió pública". En aque¬ 
st informe s'assenyala en tot cas que "encara 
no es poden extreure dades i que és neces¬ 


sari continuar investigant" la possible relació 
entre l'ompliment de l'embassament i l'inici 
del registre de moviments sísmics a la zona 
afectada, pel que "la Coordinadora no 
accepta que el Ministeri i la Confederació 
Hidrogràfica de l'Ebre pretenguin recolçar-se 
en ell per continuar endavant amb el procés 
d'ompliment experimental d'Itoitz quan el 
que aquí pugui ocórrer afecti a milers de per¬ 
sones". Pel que fa a la continuïtat de situa¬ 
ció ns d'alerta per als veïns i veïnes de la zo na, 
Patxi Gorraiz ha assegurat que entre el 12 de 
gener i el 10 de març de 2005 s'han compt¬ 
abilitzat a la zona unsaltres nou terratrèmols 
d'entre 12 i 2,6 graus en l'escala de Richter, si 
bé va incidiren els "forts i prolongats sorolls" 
escoltats des del passat mes de desembre en 
fins once ocasions pels veïns, malgrat això 
continua l'ompliment de l'embassament. 

Coordinadora de Itoiz 
+Contra-lnfos 29/ 3/ 05 


U LLUITA DE LA PAGESIA 


Solidaritat amb els 
i les afectades per 
una càrrega policial 

Madrid.- El 26 de juliol del 2003, a Madrid, 
unes 200 persones es concentraven davant 
del Ministeri d'Afers Exteriors en solidaritat 
amb les persones detingudes a València i, per 
un altre costat, a Salònica en el trancurs de la 
cimera de Caps d'Estat. Poc després de que 
arrenqués a caminar la marxa, antiavalots de 
la Policia Nacional van carregar realitzant 7 
detencions. Les persones detingudes van 
denunciar vexacions i maltractaments a 
mans de membres de la policia alhora que 
se'ls acusava de manifestació il·lícita i atemp¬ 
tat a l'autoritat. Recentment, la fiscalia ha fet 
pública les peticions: 2 anys de presó per a 
cinc persones i 4 per a les altres dues. 

Es fa una crida per donar suport a les persones 
encausades i difondre la seva situació. S'ha 
el-laborat un comunicat recolzament a les per¬ 
sones represaliades per a ser signat per per¬ 
sones o col·lectius. Podeu aconseguir-los 
escrivint a zanatthos@hotmail.com 

Grupo de afectados en la carga policial 
del 26/ 7/ 03+Contra-lnfos29/ 3/ 05 


Citació judicial d'un membre d'Assemblea Pagesa 

Lleida/ El Segrià .- Un membre de l'Assemblea Pagesa de Catalunya ha estat citat a declarar 
davant del Jutjat de Primera Instància núm. 4 de Lleida. Se l'acusa d'atemptat contra l'au¬ 
toritat i de lesions d'un dels Guàrdies Civils de la Subdelegació de Govern de Lleida el pas¬ 
sat 13 de setembre de 2003 durant les accions de protesta contra la imposició dels cultius 
transgénics, acusacions que han sigut rotundament negades per l'Assemblea Pagesa. Per una 
altra banda, cal recordar que els dos transgénics que es cultiven a la Península haurien d'estar 
prohibits. El Bt 176 (de Syngenta), que causa resistència a antibiòtics i que s'està alliberant al 
medi, hi té una recomanació a nivell europeu de prohibir la seva utilització; l'altre, el M 0 N 810 
(de Monsanto), ha estat prohibit a través d'una moratòria unilateral per diferents països 
europeus, liderats per Àustria. El govern català i espanyol estan davant, un altre cop, d'una 
irresponsabilitat política a l'acceptar cultius que, inclús a nivell europeu, s'estàn frenant per 
efectes negatius al medi ambient la la salut de les persones. Assemblea Pagesa 29/ 3/ 05 


Del 6 al D d'abril al carrer Rubió i Ors D3 de Cornellà 

Primer aniversari de la Banka Rota 

Divendres 1 d'abril a les 20h a plaça dels Països Catalans 

La M assa Crítica torna als carrers 

Manifestació dissabte 2 d'abril a les ]8h a plaça Universitat 

Tanquem els centres d'internament 

7,8 i 9 d'abril a Can Masdéu i a la Masia de la Guineueta 

Trobada del Caracol Zapatista a Ben 



Divendres 1 d'abril, a 2/ 4 de 10 del vespre, 
sopar solidari antirepressiu al GEr de Ribes 
(c/del pi núm. 25) Organitza: Ger 

Dissabte 2 d'abril, a les 5 xerrada "Violència 
repressiva, feixisme i impunitat", al Casal 
Independentista MAnel Viusà de Vic. 
Organitza: Casal Independentista de Vic i 
Alerta Solidària 

Dissabte 2 d'abril, a les 8 de I a tarda a I Ateneu 
Popular l'Aixada de Vilanova i La Geltrú 
(Major 44), cercatasques amb txaranga: "Els 
joves continuem a judici, els policies segueix¬ 
en en actiu!" Durant el cercatasques tindran 
lloc diverses activitats, com el passi de vídeo 
del primer aniversari de l'Ateneu Popular 
(estrena mundial) i una pintada de mural con¬ 
tra la impunitat de la Policia Local. 

Organitza: Coord. Antirrepressiva del Garraf 
Diumenge 3d'abril, a les 2 dinar i ales 5 xer¬ 
rada "La repressió política arreu de les co¬ 
marques", al Consell de la Joventut de Te¬ 
rrassa (cl Ramon Llull). Organitza: SAT 


Anticapitalisme 


El fuet venç el 'Big Mac' 

Olot/ La Garrotxa.- El restaurant que la cadena McDonald's va obrir 
a 0 lot fa només dos anys es veu obligat a tancar per falta de benefi¬ 
cis. El mes de desembre del 2002, quan va obrir el negoci, un total de 
16 entitats de tota mena van impulsar una plataforma: Al McDonald's 
ni Piu. Censuraven el model d'alimentació nord-americà i preconitza¬ 
ven la dieta mediterrània. No només es tractava d'una crítica gas¬ 
tronòmica, sinó que anava més enllà. D'aquesta manera, denunciaven 
els sistemes de producció intensius i el cost ecològic dels productes 
de McDonald's. També la precarietat laboral que pateixen els seus 
treballadors. Quan el 31 de març que ve s'abaixin les persianes del 
local que ocupa el McDonald's d'Olot ja no es tornaran obrir. 


Almenys, amb aquest nom. Només a la província, McDonald's comp¬ 
ta amb restaurantsa Girona, Figueres, Blanes, Lloret de Mar, Castell- 
Platja d'Aro i Sant Feliu de Guíxols, Olot havia de ser un més en aque¬ 
sta llarga sèrie, però no ha tingut èxit. Segons afirma l'alcalde: ha 
estat determinant "que els propietaris del restaurant no siguin veïns 
d'Olot". "Si haguessin sigut d'aquí, la relació amb la gent hauria sigut 
més fluida, hi hauria hagut més empatia". L'aposta de l'empresa a 0 lot 
era molt forta. Hi va invertir 420.000 euros (70 milions de pessetes) 
per disposar dels terrenys, que són de titularitat municipal. Després, 
es va avenir a pagar un cànon anual de 6.000 euros durant els 30 anys 
que durava la concessió pactada amb l'Ajuntament. Ara, McDonald's 
ha acceptat pagar aquesta mateixa quota durant dos anys més, tot i 
que el negoci ja hagi finalitzat. L'Avanç 24/ 03/ 05 

U Gran M entida del 2004 


El Fòrum 2004 
blanqueja el seu 
deute de 37 milions 

Barcelona.- La direcció del Fòrum de les Cultures 
2004, i els seus responsablesjordi O liveras i Jaume Pa¬ 
gès al capdavant, han trigat prop de 6 mesos des de la 
clausura de l'esdeveniment patrocinat per les grans 
multinacionals del planeta, per tal d'aconseguir ma¬ 
quillar i blanquejar els balanços econòmics. Joan Clos 
també ha estat frec a frec al capdavant de l'operació. 
El còmput de pèrdues econòmics arriba fins els 37 
milions d'euros, i l'ajuntament de Barcelona (els i les 
ciutadanes de Barcelona), la Cambra de Comerç i les 
empreses Repsol, Samsung, IBM i MRW han fet les 
aportacions a «fons perdut» per tapar el forat econò¬ 
mic. No es coneixen quines son les contrapartides per 
aquestes grans multinacionals, ja que les negociacions 
per tapar el forat econòmic un cop s'havia acabat l'es¬ 
deveniment, sense cap aparent benefici, s'han dut en 
extrema confidencialitat, però sembla evident que 
ben aviat veure'm aquestes marques ben lligades a tot 
tipus d'esdeveniment que s'organitzi des del consis¬ 
tori barceloní. Contra-lnfos 29/ 3/ 05 


oratge de la setmana vinent 


Dimecres 30 

Dijous 31 

Divendres 1 

Dissabte 2 

Diumenge 3 

Dilluns 4 

Dimarts 5 

Després de les pluges disperses en forma de tempesta el dilluns i el dimarts a diversos punts de Catalunya, sembla que 
tindrem una pausa fins el proper cap de setmana. Una baixa centrada a les balears donarà pluges intenses a tota la costa 
del mediterrani. Sembla que intenses entre dissabte i diumenge. De cara a dilluns s’aclarirà el cel i tornarà a sortir el sol. 

















































